**Tájékoztató a Fővárosi Csatornázási Művek Zrt. által működtetett belső visszaélés-bejelentési rendszer működtetésével összefüggésben megvalósuló adatkezelésekről**

1. **Az adatkezelő adatai:**

Név: Fővárosi Csatornázási Művek Zártkörűen Működő Részvénytársaság

Székhely:                   1087 Budapest, Asztalos Sándor út 4. (38840/6 hrsz.)

Cégjegyzékszám:      01-10-042418

Adószám:                  10893850-2-44

1. **Az adatkezelés célja:**

A belső visszaélés-bejelentési rendszer működtetésével kapcsolatos feladatok ellátása a panaszokról, a közérdekű bejelentésekről, valamint a visszaélések bejelentésével összefüggő szabályokról szóló 2023. évi XXV. törvényben (a továbbiakban: Bejelentővédelmi törvény) rendelkezései szerint.

A bejelentés kivizsgálásához elengedhetetlenül szükséges személyes adat kizárólag a bejelentés kivizsgálása és a bejelentés tárgyát képező magatartás orvoslása vagy megszüntetése céljából kezelhetők.

1. **Az adatkezelés jogalapja:**

GDPR (2016/679 EU adatvédelmi rendelet) 6. cikk (1) bekezdés c) pontja, azaz adatkezelőre vonatkozó jogi kötelezettség teljesítése, valamint a Bejelentővédelmi törvény 30. §-a (1) bekezdésének d) pontján, és a 31. §-a (1) bekezdésén alapul.

1. **Az érintettek köre:**
2. **a bejelentő természetes személy;**
3. **a bejelentésben érintett természetes személy, akinek a magatartása vagy mulasztása a bejelentésre okot adott;**
4. **az a természetes személy, aki a bejelentésben foglaltakról érdemi információval rendelkezhet.**

**a továbbiakban együtt: Érintett(ek)**

1. **Kezelt adatok köre:**
2. A bejelentés kivizsgálásához elengedhetetlenül szükséges személyes adatok, melyek kizárólag a bejelentés kivizsgálása és a bejelentés tárgyát képező magatartás orvoslása vagy megszüntetése céljából kerülnek kezelésre.
3. A bejelentő által rendelkezésére bocsátott adatokban, információkban, dokumentumokban megtalálható, valamint a személyes interjúk során elhangzott
4. személyazonosító adatok (név, lakcím, születési adatok és anyja neve)
5. kapcsolattartási adatok (állandó lakcím/tartózkodási hely/értesítési cím; telefonszám, e-mail cím),
6. a bejelentés tartalmát igazoló adatok (a panaszt témakörökre nem leszűkítő jogszabály alapján előre nem meghatározható tartalom;
7. egyéb személyes adatok, melyek a vizsgálat során az adatkezelő tudomására jutnak.
8. **Az adatkezelés időtartama:**
9. A bejelentés kivizsgálásához, a bejelentés tárgyát képező magatartás orvoslásához vagy megszüntetéséhez nem szükséges személyes adatokat az adatkezelő haladéktalanul törli.
10. A Társaság a visszaélésbejelentéssel és a bejelentés alapján folytatott vizsgálattal, továbbá a megtett intézkedésekkel kapcsolatos adatokat az utolsó vizsgálati cselekmény vagy intézkedés befejezésétől számított 5 (öt) évig őrzi meg, azt követően törli.
11. Az adatkezelő – amennyiben további eljárás a vizsgálat alapján nem indult – a vizsgálat befejezését követő 1 (egy) évig őrzi meg belül, azt követően a vizsgálati dokumentációból a személyes adatokat törli.
12. **Az adatok megismerésére jogosultak:**
13. A belső visszaélés-bejelentési rendszerben az érintettek személyes adatait az erre jogosultakon kívül más nem ismerheti meg.
14. A bejelentést kivizsgáló személyek a vizsgálat lezárásáig vagy a vizsgálat eredményeképpen történő formális felelősségre vonás kezdeményezéséig a bejelentés tartalmára és a bejelentésben érintett személyre vonatkozó információkat – a bejelentésben érintett személy tájékoztatásán túl – a foglalkoztató más szervezeti egységével vagy munkatársával a vizsgálat lefolytatásához feltétlenül szükséges mértékben oszthatják meg.
15. Az Érintettek személyes adatai – a következő pontban foglaltak kivételével – csak a bejelentés alapján kezdeményezett eljárás lefolytatására hatáskörrel rendelkező szerv részére adhatóak át, ha e szerv annak kezelésére törvény alapján jogosult, vagy az adatai továbbításához az Érintett hozzájárult. Az Érintett személyes adatai hozzájárulása nélkül nem hozhatóak nyilvánosságra.
16. Ha nyilvánvalóvá vált, hogy a bejelentő rosszhiszeműen, valótlan adatot vagy információt közölt és
17. ezzel bűncselekmény vagy szabálysértés elkövetésére utaló körülmény merül fel, személyes adatait az eljárás lefolytatására jogosult szerv vagy személy részére át kell adni,
18. alappal valószínűsíthető, hogy másnak jogellenes kárt vagy egyéb jogsérelmet okozott, személyes adatait az eljárás kezdeményezésére, illetve lefolytatására jogosult szervnek vagy személynek kérelmére át kell adni.
19. A belső visszaélés-bejelentési rendszer keretei között kezelt adatok harmadik országba vagy nemzetközi szervezet részére történő továbbítására kizárólag a továbbítás címzettje által tett, a bejelentésre vonatkozó, a Bejelentővédelmi törvényben foglalt szabályok betartására irányuló jogi kötelezettségvállalás esetén és a személyes adatok védelmére vonatkozó előírások figyelembevételével kerülhet sor.
20. **Adattovábbítás:**

Az Érintettek személyes adatai a bejelentés kivizsgálásában közreműködő külső szervezet részére továbbíthatóak.

1. **Adatfeldolgozók:**az adatkezelő nem vesz igénybe adatfeldolgozót.
2. **Adatbiztonság:** az adatkezelő a személyes adatok kezeléséhez az alkalmazott informatikai eszközöket úgy választja meg és üzemelteti, hogy a megfelelő adatbiztonság fennálljon. Az adatkezelő megfelelő intézkedésekkel védi az adatokat különösen a jogosulatlan hozzáférés, megváltoztatás, továbbítás, nyilvánosságra hozatal, törlés vagy megsemmisítés, valamint a véletlen megsemmisülés, sérülés, továbbá az alkalmazott technika megváltozásából fakadó hozzáférhetetlenné válás ellen.
3. **Integritás és bizalmas jelleg**: az adatkezelő biztosítja a személyes adatok zárt, teljes körű védelmét, szervezési és technikai intézkedéseket tesz különösen az adatok jogosulatlan vagy jogellenes kezelésével, véletlen elvesztésével, megsemmisülésével vagy károsodásával szembeni védelem kialakítása érdekében.
4. **Az érintettek jogai**: az érintett tájékoztatást kérhet személyes adatai kezeléséről, valamint kérheti személyes adatainak helyesbítését, illetve – a kötelező adatkezelések kivételével – törlését, visszavonását, élhet adathordozási – és tiltakozási jogával, kérheti az adatkezelés korlátozását az adat felvételénél jelzett módon, illetve az adatkezelő elérhetőségein.

**Az érintetti jogok tartalma:**

1. **Hozzáféréshez való jog:** joga van tájékoztatást kapni az adatkezelő által feldolgozott személyes adatairól, továbbá joga van az ezen adatokhoz való hozzáféréshez.

Felhívjuk a figyelmet, hogy ha a bejelentés természetes személyre vonatkozik, az e természetes személyt megillető, a személyes adatok védelmére vonatkozó előírások szerinti, a tájékoztatáshoz és hozzáféréshez való joga gyakorlása során a bejelentő személyes adatai nem tehetők megismerhetővé a tájékoztatást kérő személy számára.

1. **Helyesbítéshez való jog:** az Érintettnek joga van kérni személyes adatainak módosítását vagy frissítését, amennyiben az adatok pontatlanok vagy hiányosak.
2. **Törléshez való jog:**az Érintettnek joga van kérni személyes adatainak törlését.
3. **Korlátozáshoz való jog:**az Érintettnek joga van kérni, hogy ideiglenesen vagy véglegesen felfüggesszük személyes adatai összességének vagy egy részének feldolgozását.
4. **Kifogásolási jog:**
5. az Érintettnek joga van ahhoz, hogy bármikor kifogást emeljen a személyes adatai általunk történő feldolgozása ellen az Ön adott helyzetéhez kapcsolódó okokból kifolyólag,
6. az Érintettnek joga van ahhoz, hogy kifogást emeljen személyes adatai közvetlen értékesítési célokból történő feldolgozása ellen.
7. **Az adatok hordozhatóságához való jog:** az Érintettnek joga van ahhoz, hogy személyes adatairól elektronikus formátumú másolatot kérjen, valamint ahhoz, hogy a személyes adatait egy másik fél szolgáltatásában való használat céljából továbbítsa.
8. **Automatizált döntéshozatal alapján meghozott döntés alóli mentesüléshez való jog:** az Érintettnek joga van ahhoz, hogy mentesüljön egy kizárólag automatizált döntéshozatal alapján meghozott döntés alól, ideértve a profilkészítést is, amelynek során a meghozott döntés joghatással lenne Önre, illetve hasonlóan jelentős hatással járna.

Az adatkezelő az Érintett tájékoztatással kapcsolatos kérése, illetve adatkezeléssel kapcsolatos tiltakozása és panasza esetén indokolatlan késedelem nélkül, a mindenkori jogszabályok által előírt időn belül nyújt tájékoztatást az érintett személy részére. Ha az Érintett elektronikus úton nyújtotta be a kérelmet, a tájékoztatást lehetőség szerint elektronikus úton kell megadni, kivéve, ha az érintett azt másként kéri. Ha az adatkezelő nem tesz intézkedéseket az érintett kérelme nyomán, késedelem nélkül, de legkésőbb a jogszabályban meghatározott határidőben tájékoztatja az érintettet az intézkedés elmaradásának okairól, valamint arról, hogy az érintett panaszt nyújthat be az adatkezelő adatvédelmi tisztviselőjénél, továbbá az adatvédelmi hatóságnál, és élhet bírósági jogorvoslati jogával.

1. **Jogorvoslathoz való jog**
2. **Panasz a Fővárosi Csatornázási Művek Zrt. adatvédelmi tisztviselőjénél:**

Amennyiben adatkezeléssel kapcsolatosan probléma merül fel, kérjük forduljon a Fővárosi Csatornázási Művek Zrt. adatvédelmi tisztviselőjéhez az alábbi elérhetőségen keresztül:

Adatvédelmi tisztviselő: dr. Szanyi András

E-mail: gdprhun@gmail.com

1. **Bírósághoz fordulás joga:**

Az érintett jogorvoslatért bírósághoz fordulhat. Az érintett dönthet úgy, hogy a pert a lakóhelye vagy tartózkodási helye szerinti Törvényszék előtt indítja meg. (A bíróságok elérhetőségei: www.birosag.hu) Valamely eljárás kezdeményezése előtt célszerű a panaszt legelőször az adatkezelőnek elküldeni.

1. **Adatvédelmi hatósági eljárás:**

Panasszal a Nemzeti Adatvédelmi és Információszabadság Hatóságnál lehet élni:
Név: Nemzeti Adatvédelmi és Információszabadság Hatóság

Székhely: 1055 Budapest, Falk Miksa u. 9-11.

Levelezési cím: 1363 Budapest, Pf.: 9.

Telefon: +36-1-391-1400

Fax: +36-1-391-1410

E-mail: [ugyfelszolgalat@naih.hu](https://www.fcsm.hu/ceginformacio/adatvedelmi-tajekoztatas/ugyfelszolgalat%40naih.hu)

Honlap: [www.naih.hu](http://www.naih.hu/)